Sekolah Menengah Kebangsaan Kota Bharu

Sekolah Menengah Kebangsaan Kota Bharu atau nama ringkasnya SMK Kota Bharu, merupakan sebuah Sekolah menengah kebangsaan yang terletak di Kompleks Sekolah-Sekolah, Wakaf Mek Zainab. Pada 2009, Sekolah Menengah Kebangsaan Kota Bharu memiliki 777 pelajar lelaki dan 760 pelajar perempuan, menjadikan jumlah keseluruhan murid seramai 1537 orang. Ia mempunyai seramai 105 orang guru.2009 Sejarah Sejarah Pertubuhan Sekolah Menengah Kebangsaan Kota Bharu (SMKKB) bermula dengan pertubuhan Sekolah Menengah Rendah Kota Bharu 1 (SMKB 1) dan Sekolah Menengah Rendah Kota Bharu 2 (SMKB 2) pada tahun 1965 iaitu selaras dengan perlaksanaan sistem anika jurusan. Pada peringkat awalnya, SMKB 1 dan SMKB 2 diletakkan di bawah pentadbiran yang berasingan dan menumpang di bangunan Sekolah Indera Putera. Walau bagaimanapun pentadbiran kedua-dua sekolah ini telah disatukan di bawah seorang guru iaitu En. Nik Yusoff Hj. Nik Daud pada tahun 1967. Pada tahun 1969, SMKKB mula mempunyai bangunan sendiri dengan terbinanya blok atas seperti yang ada sekarang iaitu blok A dan blok B. Pada tahun 1975, bangunan tambahan telah siap dibina iaitu bangunan blok C dan Bengkel Seni Perusahaan. Pada tahun 1980an, SMKKB telah menerima lagi tambahan bangunan dan kemudahan asas. Ini termasuklah bangunan serbaguna, sebuah musalla dan bilik Pusat Sumber Sekolah (PSS) serta 3 buah bilik Kemahiran Hidup (KBSM). Dalam usaha mencapai cita-cita pelaksanaan satu sesi persekolahan di seluruh negara, SMKKB sekali lagi menerima bangunan tambahan tiga tingkat yang boleh menampung 21 bilik darjah dan disiapkan pada bulan Ogos 1990. Pembinaan Makmal Sains dan pentadbiran satu bangunan tambahan 4 tingkat siap pada bulan Ogos 1995. Pada tahun 2002, SMKKB telah menerima lagi tambahan bangunan dan kemudahan asas. Bangunan tersebut dibina di tapak bangunan kantin yang lama. Bangunan 4 tingkat ini dapat disiapkan pada awal tahun 2003, bangunan tersebut dijadikan sebagai bilik mesyuarat, bilik tayangan dan selebihnya bilik darjah bagi menampung bilangan pelajar semakin meningkat. Di tingkat bawah bangunan, dijadikan sebagai kantin di SMKKB. Pencapaian Pengetua PIBG Persatuan Ibu Bapa Dan Guru Alamat Sekolah Menengah Kebangsaan Kota Bharu Kompleks , Wakaf Mek Zainab 15300, Kota Bharu Kelantan, Malaysia Telefon = 6097482320 Fax = 6097462753 Rujukan Pautan luar